Галактикаш Дуьненна чӀогӀа генах ю. Царна тӀекхаччалц болу некъ мегапарсекашца бусту. Уьш генах хиларх бахьнехь бӀаьрган къесташ царех кхоъ бен яц: Андромедан тача (гуш ю къилбаседера эхигехь), Йокха а, Жима Магелланан Тачанаш (гуш ю къилбера эхигехь). XX бӀешо кхаччалц кхийолу галактикаш къасталуш телескопаш яцара. 1990-гӀа бӀешареш долалучу хенахь нахана евзуш яра 30 галактика. Оцу галактикашкахь цхьаболу седарчий бен къесташ бацара. «Хаббл» телескоп космосе яхитинчула тӀехь а, 10 метр йоккха Дуьненан тӀехь йолу телескопаш болх бан йолаелча а галактикашан дукхалла а, царна юкъахь къесташ болу седарчийн дукхалла а цеххьана сов белира.